ইদলিব ইস্যুতে রাশিয়া সফরে এরদোগান
ইদলিব ইস্যুতে রাশিয়া সফরে গেলেন তুরস্কের প্রেসিডেন্ট রিসেপ তাইয়্যিপ এরদোগান। বৃহস্পতিবার মস্কোতে প্রেসিডেন্ট ভ্লাদিমির পুতিনের সঙ্গে ইদলিব নিয়ে বৈঠক করবেন এরদোগান।  







এরদোগানকে বিমানবন্দরে স্বাগত জানান রাশিয়ান উপ-পররাষ্ট্রমন্ত্রী সের্গেই রিয়াবকভ, তুর্কিতে নিযুক্ত রাশিয়ান রাষ্ট্রদূত আকেকসে ইয়ারহভ ও তুরস্কের রাষ্ট্রদূত মেহমেত সামসারসহ অন্য উচ্চপদস্থ কর্মকর্তারা। খবর তুর্কির রাষ্ট্রীয় সংবাদ সংস্থা আনাদলুর।




সফরে তুর্কি প্রেসিডেন্টের সঙ্গে রয়েছেন পররাষ্ট্রমন্ত্রী মেভলুত কাভাসগ্লু ও প্রতিরক্ষামন্ত্রী হুলুসি আকার। 
এরদোগান ও পুতিন সিরিয়ার সাম্প্রতিক ঘটনা নিয়ে আলোচনা করবেন। এর মধ্যে রয়েছে যুদ্ধবিরতি লংঘন, নিরাপত্তা অঞ্চল ও ২০১১ সাল থেকে যুদ্ধবিধ্বস্ত দেশটিতে বিরোধীদের শক্ত অবস্থান। 
গত ফেব্রুয়ারিতে সিরিয়ার ইদলিবে আসাদ বাহিনীর বিমান হামলায় ৩৪ তুর্কি সেনা নিহত হওয়ার ঘটনায় গত ১ মার্চ তুরস্ক অপারেশন স্প্রিং শিল্ড পরিচালনা ঘোষণা দেয়। আসাদ সরকার ও তার জোট ২০১৮ সালের যুদ্ধবিরতি চুক্তির শর্ত ভঙ্গ করে ও ইদলিবের নিরাপদ অঞ্চলে হামলা চালায়। এ সব হামলায় এখন পর্যন্ত তুরস্ক ৩৭ লাখের বেশি শরণার্থী আশ্রয় দিয়েছে।

ইদলিব ইস্যুতে রাশিয়া সফরে গেলেন তুরস্কের প্রেসিডেন্ট রিসেপ তাইয়্যিপ এরদোগান। বৃহস্পতিবার মস্কোতে প্রেসিডেন্ট ভ্লাদিমির পুতিনের সঙ্গে ইদলিব নিয়ে বৈঠক করবেন এরদোগান।